ફેડરેશન ઓફ કચ્છ ઇન્ડસ્ટ્રીઝ એસોસિયેશન (ફોકિઆ) અને કચ્છ યુનિવર્સિટીએ ઉદ્યોગો અને કચ્છના યુવાનો વચ્ચે રહેલું અંતર ઘટાડવા પ્રયત્ન કર્યો છે. ફોકિઆ દ્વારા કચ્છ ઇન્ડસ્ટ્રીઝ એકેડેમિયા (શૈક્ષણિક) ફોરમ પણ શરૃ કરાયું છે. જેના થકી ઉપલબ્ધ ઔદ્યોગિક અને શૈક્ષણિક શક્તિ વચ્ચે એક સંબંધ સર્જવાનું કામ કરાય છે. ફોકિઆના મેનેજિંગ ડાયરેક્ટર નૈમિષ ફડકે આ વાતને વધુ સ્પષ્ટ કરતા કહે છે, ‘આજે ઉદ્યોગો કોર્પોરેટ બન્યા છે. ગુણવત્તાના આધારે કામ અપાય છે. માત્ર શૈક્ષણિક લાયકાત હોય તે પૂરતું નથી. સ્પર્ધાત્મક સમયમાં કામ કરવાની આવડત અને તે માટેની યોગ્યતા પણ યુવાનોએ પુરવાર કરવી પડે છે. ખૂબ શિસ્તબદ્ધતાથી કામ કરતી કંપનીમાં કામ કરવાની માનસિકતા કચ્છના યુવાનોમાં બહુ ઓછી જોવા મળે છે.’